Leeupoort Plaashuis | LekkeSlaap
Leeupoort Plaashuis is 'n ruim selfsorghuis in die Leeupoort Vakansiedorp, ideaal vir gaste wat op soek is na 'n boswegbreek. Dié bosveld-juweel skuil tussen die Waterberge waar daar volop wild met die berge in die agtergrond gesien kan word.
Die huis het slaapplek vir 9 gaste en beskik oor 4 slaapkamers, 2 badkamers en 'n oopplan-kombuis en -leefarea. Die hoofslaapkamer het 'n dubbel- en enkelbed en 'n wasbak, die tweede slaapkamer het 'n dubbelbed, die derde slaapkamer het 2 enkelbeddens en die vierde slaapkamer op die boonste verdieping het 'n dubbelbed. Elke slaapkamer het lugversorging en 'n waaier. Die eerste badkamer het 'n bad, toilet en 'n wasbak. Die tweede badkamer is buite op die stoep en het 'n stort, toilet en 'n wasbak. Linne en beddegoed word voorsien, maar gaste moet asseblief hulle eie bad- en swemhanddoeke saambring.
Die kombuis is ten volle vir selfsorg toegerus en sluit 'n Fuchs-sesplaatstoof uit die 60's met 2 oonde, 'n yskas, kisvrieskas, mikrogolfoond, eetgerei en breekware in. Daar is ook 'n skottelgoedwasser en 'n wasmasjien. Die leefarea het 'n TV met sekere DStv-kanale.
Die groot stoep buite het 'n ingeboude braai-area en 'n vuurput vir 'n bosveldbraai. 'n Jacuzzi wat met sonkrag aangedryf word is ook beskikbaar. Besoekers het toegang tot die 823 ha-natuurreservaat van 07:00 tot 18:00 waar hulle kan stap, fietsry of die area met 'n voertuig verken. 'n Restaurant, winkel, drankwinkel en swembaddens is in die dorp beskikbaar.